На основу члана 13. и члана 29. Закона о јавно-приватном партнерству и концесијама (”Сл.гласник РС", број 88/11, 15/16 и 104/16), члана 32. Закона о локалној самоуправи („Сл.гласник РС“ бр. 129/2007, 83/2014, 101/2016, 47/2018 и 111/2021) и члана 69. Статута општине Параћин (”Сл.лист oпштине Параћин“ број 22/2018 , 4/2019 и 19/2024),

Скупштина општине Параћин, на седници одржаној дана \_\_\_\_\_\_\_\_\_\_. године, донело је

# **Р Е Ш Е Њ Е**

**о именовању Стручног тима јавног тела**

1. ИМЕНУЈЕ СЕ Стручни тим јавног тела за спровођење поступка реализације пројекта јавно – приватног партнерства са елементима концесије за поверавање обављања дела послова комуналне делатности зоохигијене – спровођењем мера дезинсекције, дезинфекције и дератизације на територији општине Параћин у следећем саставу:

1. Дејан Стојковић, директор ЈКП Црница Параћин, председник и

чланови:

1. Тијана Анђелковић Богдановић, начелник Управе за урбанизам, финансије, скупштинске и опште послове општине Параћин,
2. Тамара Димитријевић, начелник Одељења за урбанизам и имовинско правне послове,
3. Далибор Бајкић, начелник Службе за инспекцијске послове.
4. Илија Војиновић, Управа за инвестиције и одрживи развој општине Параћин.

**2. Задаци Стручног тима јавног тела су:**

* на основу економских, финансијских, социјалних и других показатеља и процене утицаја концесионалне делатности на животну средину припрема предлог за доношење концесионог акта који доставља Скупштини општине ради усвајања;
* у поступку доношења концесионог акта, предлог концесионог акта се доставља Комисији за ЈПП ради давања мишљења и оцена да ли се конкретни пројекат може реализовати у форми ЈПП са елементима концесије;
* пружање стручне помоћи Скупштини општине Параћин при припреми потребних анализа, односно студија оправданости давања концесије, при припреми и изради услова и конкурсне документације, правила и услова за оцену понуђача и примљених понуда, као и критеријума за избор понуде;
* прегледање и оцена пристиглих понуда;
* утврђивање предлога одлуке о избору најповољније понуде за давање концесије или предлога одлуке о поништају поступка давања концесије, и образложење тих предлога;
* обављање осталих послова потребних за реализацију поступка давања концесије, а у складу са одредбама Закона о јавно-приватном партнерству и концесијама (''Сл. гласник Републике Србије'', бр. 88/11, 15/16 и 104/16);

3. Стручни тим јавног тела о свом раду води записник и сачињава друга документа који потписују председник и сви чланови.

4. Стручни тим јавног тела одређује лице које води записник и сачињава и припрема друга документа која се разматрају на Стручном тиму јавног тела која се усвајају и достављају јавном телу и другим органима.

5. Стручни тим јавног тела за свој рад добија накнаду према броју одржаних седница која се утврђује у износу од 5.000,00 динара.

6. Рокови за реализацију задатака Стручног тима јавног тела дефинисани су одредбама Закона о јавно-приватном партнерству и концесијама (''Сл. гласник Републике Србије'', бр. 88/11, 15/16 и 104/16).

7. Ово решење се објављује у "Службеном листу Општине Параћин".

СКУПШТИНА ОПШТИНЕ ПАРАЋИН

Број: \_\_\_\_\_\_\_\_ oд \_\_\_\_\_\_\_\_.године

ПРЕДСЕДНИЦА СКУПШТИНЕ ОПШТИНЕ ПАРАЋИН